Huet bin ich uf e Boots-Tour uf Uros. Das sind schwimmendi Doerfer! D Hueser sind uf ere stabile ca. 2m dicke Schilfplattform baut, de Grund isch 10-20m wiiter une. Die laebed no sehr traditionell vom Fischfang. D Chinder ruedered selber jede Tag zur "Schuelinsle" fuer id Primar. Fuer d Sek. muends bis id Stadt Puno ruedere, ca. 40Min. pro Waeg.    De Tourismus haet (leider) faeng grosse iifluss da. Vieli laebed zumind. teilwiis vom Verchauf v Souvenirs. Isch glich spannend gsi, chli i dene ihres Lebe und d Konstruktion vo de Insle zgseh. Mir haend i traditionelle Kleider i de Gruppe tanzet. Mega-Gringo-Tour! Haet aber glich au Spass gmacht.    In Peru gahts de Luet scho einiges besser, wie no z  Bolivie. Dur das isch u alles ca. 1/3 tuerer. Hett besser vorane scho es paar Souvenirs gchauft. Da gits meh richtigi Laede, Supermarket u.s.w. A de meiste Ort in Bolivie sind d Maerkt Hauptumschlagplatz gsi, haet i de ganze Stadt chlini Staend gha und chlinsti Gschaeft, sogar in La Paz mit 1,2Mio. Iiwohner. Defuer haet Bolivie ganz en spezielle Charm gha, wo ich da im Moment no chli vermisse. Schiint alles sehr touristisch zsi. Morn gahts wiiter uf Cuzco, d Touri-Hochburg vo Peru.